
DR 30.10.2012 1 

 

MALAYSIA 

DEWAN RAKYAT 

Selasa, 30 Oktober 2012 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Ronald Kiandee) 
mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato’ Seri Tiong King Sing [Bintulu] minta Menteri Dalam Negeri menyatakan: 

(a) apakah perancangan kementerian untuk menangani jenayah 
pemilikan senjata api haram memandangkan kes-kes rompak dan 
bunuh yang melibatkan senjata api semakin meningkat di dalam 
negara; dan 

(b) apakah operasi khas kementerian yang telah dijalankan untuk 
mengatasi masalah jenayah tersebut. 

Timbalan Menteri Dalam Negeri I [Datuk Wira Abu Seman bin Haji Yusop]: 
Terima kasih Tuan Yang di-Pertua dan juga terima kasih Yang Berhormat Bintulu yang 
telah mengemukakan pertanyaan ini. Tuan Yang di-Pertua, untuk makluman Ahli Yang 
Berhormat dan juga Dewan yang mulia ini, bagi menjawab soalan (a), kebanyakan senjata 
api dipercayai diseludup masuk ke negara ini melalui sempadan negara dan digunakan 
untuk melakukan jenayah. 

Bagi membanteras kegiatan penyeludupan senjata api di negara ini, PDRM 
dengan kerjasama agensi-agensi penguat kuasa tempatan yang bertugas di sempadan 
negara seperti Unit Pencegah Penyeludupan (UPP), Jabatan Kastam Diraja Malaysia, 
Agensi Penguatkuasaan Maritim Malaysia dan Angkatan Tentera Malaysia telah 
meningkatkan pemeriksaan rapi di pintu-pintu masuk sempadan negara dan juga di lorong-
lorong tikus terhadap individu atau sindiket yang berpotensi dan dikenal pasti terlibat dalam 
penyeludupan senjata api. Selain tindakan ini, PDRM juga telah menjalin hubungan 
kerjasama antarabangsa dengan pelbagai negara asing untuk bertukar-tukar maklumat 
risikan dan kemahiran dalam menangani masalah ini. 

Tuan Yang di-Pertua, untuk menjawab soalan (b), PDRM telah melaksanakan dua 
jenis operasi khas dari semasa ke semasa iaitu pertamanya Ops Laras yang mana 
merupakan operasi khas yang dilaksanakan oleh pasukan khas bertujuan untuk mengambil 
tindakan bagi membanteras aktiviti penyeludupan senjata di kawasan sempadan negara 
berdasarkan maklumat yang diperoleh. 

Operasi kedua yang dilaksanakan oleh PDRM adalah merupakan operasi khas 
bagi mengambil tindakan terhadap kes-kes jenayah yang berlaku di dalam negara di mana 
melibatkan penggunaan senjata api. Terima kasih Tuan Yang di-Pertua. 

Dato’ Seri Tiong King Sing [Bintulu]: Terima kasih. Terima kasih Tuan Yang di-
Pertua. Terima kasih kepada Yang Berhormat Timbalan Menteri atas jawapan yang diberi 
tadi. 

Tuan Yang di-Pertua, masalahnya sekarang kita nampak pembunuhan selalu 
dalam surat khabar. Kita boleh nampak. Contoh baru-baru ini di kawasan Miri. Depan traffic 
light pun ada pembunuhan menggunakan senjata api. Rakyat memang selalu 
mempersoalkan perkara ini kepada kita sebagai wakil rakyat. Kenapa keselamatan kita 
boleh terjejas sampai begini? 

Tadi atas jawapan daripada Yang Berhormat Timbalan Menteri, kata memanglah 
kita ada kawal dekat kawasan jalan tikus. Contoh di sempadan Sarawak, begitu panjang, 
begitu banyak jalan tikus.  



MALAYSIA DEWAN RAKYAT Selasa, 30 Oktober 2012 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Ronald Kiandee) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Seri Tiong King Sing [Bintulu] minta Menteri Dalam Negeri menyatakan: (a) apakah perancangan kementerian untuk menangani jenayah pemilikan senjata api haram memandangkan kes-kes rompak dan bunuh yang melibatkan senjata api semakin meningkat di dalam negara; dan (b) apakah operasi khas kementerian yang telah dijalankan untuk mengatasi masalah jenayah tersebut. Timbalan Menteri Dalam Negeri I [Datuk Wira Abu Seman bin Haji Yusop]: Terima kasih Tuan Yang di-Pertua dan juga terima kasih Yang Berhormat Bintulu yang telah mengemukakan pertanyaan ini. Tuan Yang di-Pertua, untuk makluman Ahli Yang Berhormat dan juga Dewan yang mulia ini, bagi menjawab soalan (a), kebanyakan senjata api dipercayai diseludup masuk ke negara ini melalui sempadan negara dan digunakan untuk melakukan jenayah. Bagi membanteras kegiatan penyeludupan senjata api di negara ini, PDRM dengan kerjasama agensi-agensi penguat kuasa tempatan yang bertugas di sempadan negara seperti Unit Pencegah Penyeludupan (UPP), Jabatan Kastam Diraja Malaysia, Agensi Penguatkuasaan Maritim Malaysia dan Angkatan Tentera Malaysia telah meningkatkan pemeriksaan rapi di pintu-pintu masuk sempadan negara dan juga di lorong- lorong tikus terhadap individu atau sindiket yang berpotensi dan dikenal pasti terlibat dalam penyeludupan senjata api. Selain tindakan ini, PDRM juga telah menjalin hubungan kerjasama antarabangsa dengan pelbagai negara asing untuk bertukar-tukar maklumat risikan dan kemahiran dalam menangani masalah ini. Tuan Yang di-Pertua, untuk menjawab soalan (b), PDRM telah melaksanakan dua jenis operasi khas dari semasa ke semasa iaitu pertamanya Ops Laras yang mana merupakan operasi khas yang dilaksanakan oleh pasukan khas bertujuan untuk mengambil tindakan bagi membanteras aktiviti penyeludupan senjata di kawasan sempadan negara berdasarkan maklumat yang diperoleh. Operasi kedua yang dilaksanakan oleh PDRM adalah merupakan operasi khas bagi mengambil tindakan terhadap kes-kes jenayah yang berlaku di dalam negara di mana melibatkan penggunaan senjata api. Terima kasih Tuan Yang di-Pertua. Dato' Seri Tiong King Sing [Bintulu]: Terima kasih. Terima kasih Tuan Yang di- Pertua. Terima kasih kepada Yang Berhormat Timbalan Menteri atas jawapan yang diberi tadi. Tuan Yang di-Pertua, masalahnya sekarang kita nampak pembunuhan selalu dalam surat khabar. Kita boleh nampak. Contoh baru-baru ini di kawasan Miri. Depan traffic light pun ada pembunuhan menggunakan senjata api. Rakyat memang selalu mempersoalkan perkara ini kepada kita sebagai wakil rakyat. Kenapa keselamatan kita boleh terjejas sampai begini? Tadi atas jawapan daripada Yang Berhormat Timbalan Menteri, kata memanglah kita ada kawal dekat kawasan jalan tikus. Contoh di sempadan Sarawak, begitu panjang, begitu banyak jalan tikus.